b"\n_START_ARTICLE_\nCan Pag\xc3\xa8s (Olot)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de planta rectangular i teulat a quatre aig\xc3\xbces. Disposa d'una torre de planta quadrada que conforma un cos avan\xc3\xa7at a la fa\xc3\xa7ana nord que t\xc3\xa9 una forn\xc3\xadcula, formada per una gran curculla, per albergar-hi la imatge de sant Sebasti\xc3\xa0. T\xc3\xa9 una planta baixa i dos pisos superiors. Est\xc3\xa0 arrebossada i pintada de color ocre, amb les finestres emmarcades de color gris fosc. S\xc3\xb3n remarcables els esgrafiats de la fa\xc3\xa7ana nord, de color gris i blanc\n_START_SECTION_\nHist\xc3\xb2ria\n_START_PARAGRAPH_\nL'any 1916, Manuel Malagrida, un olot\xc3\xad que havia fet fortuna a Am\xc3\xa8rica, va encarregar a l'arquitecte J. Roca i Pinet el projecte de l'eixample d'Olot que havia d'estendre's entre el passeig de Barcelona, el riu Fluvi\xc3\xa0 i la Torre Castanys. Seguint les indicacions de Malagrida, Roca va plantejar un model de ciutat-jard\xc3\xad per a l'eixample amb zones verdes i cases a\xc3\xafllades i dibuix\xc3\xa0 una disposici\xc3\xb3 radio-c\xc3\xa8ntrica de carrers amb dos focus: la pla\xc3\xa7a d'Espanya i la pla\xc3\xa7a d'Am\xc3\xa8rica, units pel Pont de Colom. Malagrida va encarregar a l'arquitecte Bonaventura Bassegoda i Amig\xc3\xb3 la seva casa, que hauria estat bastida entre 1920 i 1922. Les cases es van bastir a poc a poc, per\xc3\xb2 cal destacar la gran empenta constructiva que va haver-hi en aquesta zona despr\xc3\xa9s de la guerra civil."